Publication: Magyar Közlöny
Issue: MK-2010-191 (Year: 2010, Number: 191)
Era: contemporary
Section: (1) A védjegyek és a földrajzi árujelzõk oltalmáról szóló 1997. évi XI. törvény 76. § (1) bekezdése helyébe a következõ
Paragraph Index: 535

(1) A védjegyek és a földrajzi árujelzõk oltalmáról szóló 1997. évi XI. törvény 76. § (1) bekezdése helyébe a következõ rendelkezés lép: „(1) A Szellemi Tulajdon Nemzeti Hivatala a megszûnés megállapítása iránti kérelemmel kapcsolatban nyilatkozattételre hívja fel a védjegyjogosultat, majd írásbeli elõkészítés után szóbeli tárgyalás alapján határoz a védjegyoltalom használat hiánya, megkülönböztetõ képesség elvesztése, megtévesztõvé válás, illetve a védjegyjogosult jogutód nélküli megszûnése miatti megszûnésének – teljes körû vagy részleges – megállapításáról vagy pedig a kérelem elutasításáról. Az eljárást befejezõ végzés tárgyaláson kívül is meghozható, a védjegyoltalomnak a védjegyjogosult jogutód nélküli megszûnése miatti megszûnése tárgyában hozott határozatot a Szellemi Tulajdon Nemzeti Hivatala tárgyaláson kívül hozza meg. A tárgyalás folyamán hozott döntések kihirdetésére, írásba foglalására és kézbesítésére a 73. § (5)–(7) bekezdését alkalmazni kell.”

Source: https://magyarkozlony.hu/hivatalos-lapok/b18a7b155bf74b7b507b68746bfb5d1404966140/dokumentumok/0944f0403f3ce236fb8ebd6fed20a94658522985/letoltes